rejauldu/bengali-wikipedia huggingface dataset:
কোটমবক্কম বা কে-টাউন বা কোলিউড) দক্ষিণ ভারতের তামিলনাড়ু রাজ্যের চেন্নাই জেলার একটি বসতি, ব্যবসায়িক ও অর্থনৈতিক অঞ্চল৷ এখানে রয়েছে চেন্নাই শহরতলি রেলওয়ের অন্তর্গত কোটমবক্কম রেলওয়ে স্টেশন৷ এখানে প্রচুর পরিমাণে চলচ্চিত্র স্টুডিও থাকার ফলে জায়গাটি তামিল ফিল্ম ইন্ডাস্ট্রির আঁতুড়ঘর নামে পরিচিত৷https://www.theindian.news/tag/kodambakkam-tamil-film-industry/&ved=2ahUKEwid-OTCmaPvAhUaWCsKHZ9VC1EQFjAXegQIExAC&usg=AOvVaw3FtfF9PPvNtgzcQCft1EZAhttp://www.madurawelcome.com/tamilnadu/tamilnadu_film_industry.htm&ved=2ahUKEwid-OTCmaPvAhUaWCsKHZ9VC1EQFjAcegQIMBAC&usg=AOvVaw3rw_Hvm0BpsNBMe11g06t6 ভারতীয় সঙ্গীত পরিচালক এ আর রহমানের বাসভবন ও এএম স্টুডিওটি এখানেই অবস্থিত৷  অবস্থান কোটমবক্কম ১৩ ডিগ্রি ০৫ মিনিট উত্তর অক্ষাংশ ও ৮০ ডিগ্রি ২২ মিনিট পূর্ব দ্রাঘিমায় অবস্থিত৷ চেন্নাইয়ের পশ্চিম দিকে অবস্থিত লোকালয়গুলির মধ্যে এটি একটি৷ লোকালয়ের পূর্ব দিকে রয়েছে নুঙ্গমবক্কম, দক্ষিণ দিকে রয়েছে মহাবিল্বম এবং ত্যাগরায়নগর, পশ্চিম দিকে রয়েছে বড়পালনি এবং দক্ষিণ-পশ্চিমে রয়েছে কে কে নগর ও অশোকনগর এবং উত্তর দিকে রয়েছে শূলাইমেড়ু৷ কোটমবক্কম ফোর্ট সেন্ট জর্জ থেকে ৮ কিলোমিটার দূরে অবস্থিত৷  নামকরণ অনেকে মনে করেন কোটমবক্কম নাম এসেছে উর্দু শব্দ ঘোড়া বাগ থেকে, যার অর্থ ঘোটকোদ্যান বা ঘোড়াশাল৷ আবার অনেকের মতে নামটি এসেছে "কর্কোটকম ভাগম" থেকে৷ হিন্দু পুরাণ অনুযায়ী কর্কোটক একটি সাপের নাম৷ জনশ্রুতি রয়েছে কর্কোটক এই স্থানে ভগবান শিবকে তুষ্ট করেছিলেন৷  ইতিহাস কোটমবক্কমের ইতিহাস প্রায় দুহাজার বছর পুরাতন৷ পল্লব এবং চোল সাম্রাজ্যের অন্তিমকালে কোটমবক্কমের পশ্চিমাংশ ছিল ঐতিহাসিকভাবে গুরুত্বপূর্ণ মন্দির নগরী বড়পালনির অন্তর্গত। এখানে অবস্থিত সবচেয়ে প্রাচীন মন্দির ভর্তুকেশ্বর শিব মন্দির ৫০০ বছর পুরাতন।  বর্তমান কোটমবক্কম‌ খ্রিস্টীয় সপ্তদশ থেকে অষ্টাদশ শতাব্দীতে উৎসকৃত হয়, সম্ভবত এটি ছিল কর্ণাটের নবাবের ঘোড়াশাল।  ব্রিটিশ শাসনাধীন ভারতে কোটমবক্কম ছিল চিঙ্গলপৎ জেলার একটি পুরনগর। ১৯২১ খ্রিস্টাব্দে এখানে লং ট্যাংক নামে একটি নিকাশি নালার খনন করা হয় এবং কোটমবক্কমকে মাদ্রাজ শহরের অন্তর্ভুক্ত করে কোটমবক্কম-শালিগ্রামম-পোলিয়ুর জেলা ক্ষেত্র গঠন করা হয়। বর্তমান লং ট্যাংকের পশ্চিমবঙ্গে অবস্থিত একাধিক জনপদ এর অন্তর্ভুক্ত ছিল ও ১৯৩৯ খ্রিস্টাব্দে জনসংখ্যা ছিল ৪৯৭ জন। ১৯৩৮ খ্রিস্টাব্দে কোটমবক্কম জোরপূর্বক হিন্দি আরোপণ এর বিরুদ্ধে হওয়া আন্দোলনগুলিতে গুরুত্বপূর্ণ ভূমিকা পালন করেছে। ঐ বছর ৩রা জুন মাদ্রাজ প্রেসিডেন্সিতে হিন্দি ভাষা চাপিয়ে দেওয়ার বিরুদ্ধে হাওয়া সম্মেলনে মারাইমালাই আড়িগল সভাপতিত্ব করেছিলেন।  ১৯৪৮ খ্রিস্টাব্দে কোটমবক্কমে আবিচি মেইয়াপ্পা শেঠিয়ার প্রথম চলচ্চিত্র স্টুডিও প্রতিষ্ঠা করেন।  পরিকাঠামো কোটমবক্কম লোকালয়ে ১৯৬৭ খ্রিস্টাব্দে শহরের প্রথম আধুনিক উড়ালপুল নির্মিত হয়।  তথ্যসূত্র  বিষয়শ্রেণী:তামিলনাড়ুর শহর ও নগর বিষয়শ্রেণী:চেন্নাইয়ের শহরতলি
অনীশ ভানওয়ালা একজন ভারতীয় শুটার। ২৫ মিটার র‍্যাপিড ফায়ার পিস্তল, ২৫ মিটার পিস্তল ও ২৫ মিটার স্ট্যান্ডার্ড পিস্তল ইভেন্টে তিনি কর্নাল হরিয়ানা থেকে প্রতিদ্বন্দ্বিতা করে। অনীশ ২০১৭ সাল থেকে ভারতীয় শ্যুটিং দলে অংশ নিচ্ছেন। তিনি, ২০১৮ কমনওয়েলথ গেমস, আইএসএসএফ জুনিয়র বিশ্ব চ্যাম্পিয়নশিপ ২০১৭(সুহলl), কমনওয়েলথ শুটিং চ্যাম্পিয়নশিপ ২০১৭(ব্রিসবেন), আইএসএসএফ বিশ্বকাপ ২০১৮(গুয়াদালাজারা) এবং আইএসএসএফ জুনিয়র বিশ্বকাপ ২০১৮(সিডনি) ভারতের প্রতিনিধিত্ব করেছেন।   প্রাথমিক জীবন  হরিয়ানার সোনিপাত জেলার গোহানা তহসিলের কসান্দি গ্রামে জন্মগ্রহণ করেন। ভানওয়ালা কার্নালর সেন্ট থেরেসার কনভেন্ট সিনিয়র সেকেণ্ডারি স্কুলের আধুনিক প্যান্টাথলন ইভেন্টগুলিতে অংশ নেওয়ার সময় শ্যুটিংয়ের জন্য তার উৎসাহ এসেছিল। তিনি ২০১৩ সালে ইউ -১২ আধুনিক পেন্টাথলন ওয়ার্ল্ড চ্যাম্পিয়নশিপ এবং ২০১৫ সালে এশিয়ান মর্ডান প্যান্টাথলন চ্যাম্পিয়নশিপে দেশের প্রতিনিধিত্ব করেছেন। আধুনিক প্যান্টাথালন এর পাঁচটি ক্রীড়ার মধ্যে শ্যুটিং তার প্রিয় ছিল। খেলাধুলার কোনও পারিবারিক পটভূমি না থাকা সত্ত্বেও, তার বাবা-মায়ের পূর্ণ সমর্থন ছিল, তার পিতা একটি পিস্তল ধার করেন, কর্ণেলে স্কুলে তার শ্যুটিং অভ্যাসের জন্য। অনুশীলন করার জন্য তিনি সর্বোৎকৃষ্ট সুবিধার জন্য ২০১৪ সালে দিল্লিতে চলে যান।   কর্মজীবন   আইএসএসএফ জুনিয়র বিশ্ব চ্যাম্পিয়নশিপ ২০১৭ সালে, অনীশ ভারতের জন্য দুটি স্বর্ণ, দুটি রৌপ্য ও একটি ব্রোঞ্জ জিতেছেন।  ২০১৭ কমনওয়েলথ শুটিং চ্যাম্পিয়নশিপে তিনি ২৫ মিটার র‍্যাপিড ফায়ারে (পুরুষ) রূপা জিতেছিলেন।  আইএসএসএফ জুনিয়র বিশ্বকাপ ২০১৮, সিডনিতে তিনি পুরুষদের ২৫ মিটার র‍্যাপিড ফায়ার পিস্তল জুনিয়র ইভেন্টে ব্যক্তিগত বিভাগে একটি স্বর্ণ ও দলগত বিভাগে একটি রূপা জেতেন। ভারত ব্যক্তিগত ইভেন্টে অনীশের স্বর্নপদক নিয়ে মোট চারটি সোনা জেতে। কোয়ালিফায়ারে তিনি শীর্ষ স্থান লাভ করেন। এই রাউন্ডে ভারতের আরো দুই শুটার আনহাদ জাওয়ানদা ও রাজকুমার সিং সান্ধু এবং চিনের তিন শুটারকে পরাজিত করে তিনি এই কৃতিত্ব অর্জন করেন।  ২০১৮ কমনওয়েলথ গেমস, গোল্ডকোস্টে ২৫ মিটার র‌্যাপিড ফায়ার পিস্তল ইভেন্টে সোনা জেতেন অনীশ। তিনি ৩০ পয়েন্ট স্কোর করে একটি গেমস রেকর্ড করেন।। এর পূর্বে সর্বকনিষ্ঠ স্বর্ণপদকপ্রাপ্ত ভারতীয় ছিলেন আর এক শুটার ১৬ বছর বয়সী মনু ভাকের যিনি গোল্ড কোস্টে ১০ মিটার এয়ার রাইফেলে সোনা জেতেন। ২৫ মিটার র‌্যাপিড ফায়ার পিস্তল ইভেন্টে সোনা জিতে অনীশ মনু ভাকেরের সর্বকনিষ্ঠ স্বর্ণপদকপ্রাপ্ত ভারতীয়র রেকর্ডটি ভেঙ্গে দেন।   পুরস্কার ও স্বীকৃতি  মহীন্দ্রা স্কোরপীয় তোসিয়া ২০১৮ পুরস্কার বর্ষসেরা উদীয়মান খেলোয়াড় হিসাবে। ২০১৮ সালের কমনওয়েলথ গেমসে অনিশ পুরুষদের ২৫ মিটার র‍্যাপিড ফায়ার পিস্তল ইভেন্ট জিতে, ১৫ বছর বয়সী সর্বকনিষ্ঠ স্বর্ণপদকপ্রাপ্ত ভারতীয় হন।।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:২০০২-এ জন্ম বিষয়শ্রেণী:ভারতীয় পুরুষ ক্রীড়া শুটার বিষয়শ্রেণী:কমনওয়েলথ গেমসে স্বর্ণপদক বিজয়ী ভারতীয় বিষয়শ্রেণী:এশিয়ান গেমসে ভারতের প্রতিযোগী বিষয়শ্রেণী:এশিয়ান গেমসে ব্রোঞ্জপদক বিজয়ী ভারতীয় বিষয়শ্রেণী:২০২২ এশিয়ান গেমসের পদক বিজয়ী
প্রবাসী বিংশ শতাব্দীর সূচনালগ্নে ব্রিটিশ ভারতবর্ষে প্রবর্তিত একটি সাহিত্য সাময়িকী। এই মাসিক পত্রিকাটি বাংলা ভাষায় প্রকাশিত হতো। এটির সম্পাদক ছিলেন রামানন্দ চট্টোপাধ্যায় এবং কার্য্যাধ্যক্ষ ছিলে আশুতোষ চক্রবর্তী। ১৩০৮ বঙ্গাব্দের বৈশাখ মাসে (এপ্রিল ১৯০১) এর সূচনা সংখ্যা প্রকাশিত হয়েছিল। এ সংখ্যাটি এলাহাবাদের ইন্ডিয়ান প্রেস থেকে মুদ্রিত হয়েছিল। বার্ষিক মূল্য আড়াই টাকা। ছবি, অলংকরণ প্রভৃতিতে পত্রিকাটি ছিল আকর্ষণীয়। অচিরেই পত্রিকাটি জনপ্রিয়তা অর্জন করে।  প্রথম সংখ্যার পৃষ্ঠা সংখ্যা ছিল ৪০। প্রথম সংখ্যায় রবীন্দ্রনাথ ঠাকুর সহ যাদের লেখা ছাপা হয়েছিল তারা হলেন রামানন্দ চট্টোপাধ্যায়, কমলাকান্ত শর্ম্মা, দেবেন্দ্রনাথ সেন, নিত্যগোপাল মুখোপাধ্যায়, এবং যোগেশচন্দ্র রায়। এতে অজন্তা গুহার ফটো, জীববিজ্ঞানের ওপর নিবন্ধ এবং বিবিধ প্রসঙ্গ মুদ্রিত হয়েছিল। রচনার শেষে লেখকের নাম মুদ্রিত হয়েছিল।  ১৯০১ খ্রিষ্টাব্দ থেকে শুরু করে প্রবাসী প্রায় ৫০ বছর প্রকাশিত হয়েছিল। এর বেশীরভাগ সময় সম্পাদক ছিলেন রামানন্দ চট্টোপাধ্যায়। তিনি নারী-পুরুষের সমানাধিকারে বিশ্বাস করতেন এবং নারী-প্রগতি বিষয়ক লেখা ছাপতেন। অধিকন্তু তিনি নারীদের লেখায় উৎসাহিত করতেন।আনন্দবাজার পত্রিকায় প্রকাশিত প্রতিবেদন তার মৃত্যুর পর প্রবাসী টিঁকিয়ে রাখা সম্ভব হয় নি।দৈনিক কালের কণ্ঠ পত্রিকায় প্রকাশিত প্রবন্ধ  প্রবাসী পত্রিকা বাংলার লোকসঙ্গীত সংগ্রহে বিশেষ ভূমিকা রেখেছিল। কবি রবীন্দ্রনাথ ঠাকুরের অনুপ্রাণনায় ১৩২২ বঙ্গাব্দের বৈশাখ সংখ্যা থেকে এতে 'হারামণি' বিভাগ প্রবর্তিত হয়েছিল এতে সারা বাংলার বিভিন্ন স্থান থেকে সংগৃহীত লোকসঙ্গীত সংকলিত হতো। হারামণি'র প্রথম ভাগে গগন হরকরার আমি কোথায় পাব তারে, আমার মনের মানুষ যে রে এই গানটি মুদ্রিত হয়েছিল।  'প্রবাসী' পত্রিকা নিয়ে একটি গবেষণা আছে, এটি ভারতের শোধগঙ্গা প্রবাসী পত্রিকায় প্রকাশিত রচনাসমূহের বিষয় ভিত্তিক বিশ্লেষন   নামক থিসিস সংগ্রহে দেওয়া আছে।   তথ্যসূত্র   বিষয়শ্রেণী:সাহিত্য পত্রিকা বিষয়শ্রেণী:বাংলা ভাষার সংবাদপত্র বিষয়শ্রেণী:বাংলা সাহিত্য বিষয়শ্রেণী:বাংলা সাহিত্যের ইতিহাস বিষয়শ্রেণী:ভারতের বিলুপ্ত পত্রিকা বিষয়শ্রেণী:এলাহাবাদের গণমাধ্যম বিষয়শ্রেণী:বাংলা ভাষার ম্যাগাজিন বিষয়শ্রেণী:ভারতের সাহিত্য ম্যাগাজিন বিষয়শ্রেণী:কলকাতার গণমাধ্যম
হরিপুর সরকারি পাইলট উচ্চ বিদ্যালয় () বাংলাদেশের ঠাকুরগাঁও জেলার হরিপুর উপজেলা সদরে অবস্থিত একটি শিক্ষাপ্রতিষ্ঠান। বিদ্যালয়টি ১৯৩৬ সালে প্রতিষ্ঠিত হয়।   ইতিহাস  হরিপুর পাইলট উচ্চ বিদ্যালয়টি প্রথমে ১৯৩৬ সনে স্থানীয় জমিদার জগেন্দ্র নারায়ণ রায় চৌধুরী ও নগেন্দ্র বিহারী রায় চৌধুরী কর্তৃক 'Middle English School' নামে ১ম থেকে ৬ষ্ঠ শ্রেণী পর্যন্ত পাঠদানের উদ্দেশ্যে প্রতিষ্ঠা লাভ করে। পরে ১৯৪৪ সন থেকে বিদ্যালয়টি জমিদারদের নামে 'Haripur R.J. AND N.B. Institution' নামে ১০ম শ্রেণী পর্যন্ত পাঠদান চলতে থাকে। দেশ বিভাগের পূর্বে উভয় জমিদার ভারতে চলে গেলে পরিচালনার অভাবে বিদ্যালয়টি ১৯৪৮ - ১৯৫৩ সন পর্যন্ত বন্ধ থাকে এবং স্থানীয় কয়েকজন শিক্ষানুরাগী মানুষের উদ্যোগের ফলে পুনরায় হরিপুর উচ্চ বিদ্যালয় নামে চালু হয়।   বর্ণনা  বিদ্যালয়টি ঠাকুরগাঁও জেলার হরিপুর উপজেলা সদর এলাকায় অবস্থিত। বিদ্যালয়ে সকল ধর্মের বালকদের অধ্যয়নের সুয়োগ রয়েছে। বিদ্যালয়টি তিনটি ভবন নিয়ে গঠিত। বিদ্যালয়ের সামনে রয়েছে একটি প্রশ্বস্ত মাঠ। বিদ্যালয়ের পাঠাগারে ১০০০-এর অধিক বই রয়েছে। বর্তমানে বিদ্যালয়টিতে বিজ্ঞান ও মানবিক বিভাগ চালু আছে।   শিক্ষক ও ছাত্র  বিদ্যালয়টিতে ৬-১০ম শ্রেণী পর্যন্ত পাঠদান করা হয়। বর্তমানে বিদ্যালয়টিতে ১৬ জন শিক্ষক রয়েছে। স্কুলের ছাত্রসংখ্যা ৩৫০ জন।   অর্জন  এসএসসি পরীক্ষার ফলাফলের সামগ্রিক দিক বিবেচনায় বিদ্যালয়টির সুনাম রয়েছে। খেলাধুলায় বরাবরের মতন এগিয়ে থাকা এই বিদ্যালয় বেশ কয়েকবার স্থানীয় পর্যায়ে ফুটবল ও ভলিবলে চ্যাম্পিয়ন হয়েছে।   উল্লেখযোগ্য শিক্ষার্থী:  1.T R Tasnim  2. A H Apple  3. S M Sum  4.S H Sarwar   আরও দেখুন   ঠাকুরগাঁও জেলার বিদ্যালয়সমূহের তালিকা   তথ্যসূত্র   বিষয়শ্রেণী:ঠাকুরগাঁও জেলার বিদ্যালয় বিষয়শ্রেণী:হরিপুর উপজেলা বিষয়শ্রেণী:১৯৩৬-এ প্রতিষ্ঠিত শিক্ষাপ্রতিষ্ঠান
হলেন একজন জাপানি পেশাদার ফুটবলার, যিনি জাপানি ক্লাব সেরেজো ওসাকা এবং জাপান জাতীয় দলের হয়ে মধ্যমাঠের খেলোয়াড় হিসেবে খেলেন।  আন্তর্জাতিক ক্যারিয়ার ২০১৮ ফিফা বিশ্বকাপ ২০১৮ সালের ৩১শে মে তারিখে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত জাপান দলে স্থান পান।  সম্মাননা ক্লাব সেরেজো ওসাকা জে লিগ কাপ : ২০১৭ এম্পেরর'স কাপ : ২০১৭  আন্তর্জাতিক জাপান ইএএফএফ পূর্ব এশীয় কাপ : ২০১৩ জাপান অনূর্ধ্ব-২৩ এশিয়ান গেমস : ২০১০  ব্যক্তিগত ইএএফএফ পূর্ব এশীয় কাপ সবচেয়ে মূল্যবান খেলোয়াড় : ২০১৩ জে লিগ সেরা একাদশ : ২০১৭  তথ্যসূত্র  বহিঃসংযোগ  Profile at Cerezo Osaka        বিষয়শ্রেণী:১৯৯০-এ জন্ম বিষয়শ্রেণী:জীবিত ব্যক্তি বিষয়শ্রেণী:জাপানি ফুটবলার বিষয়শ্রেণী:জাপানের আন্তর্জাতিক ফুটবলার বিষয়শ্রেণী:জে১ লিগের খেলোয়াড় বিষয়শ্রেণী:জে২ লিগের খেলোয়াড় বিষয়শ্রেণী:বুন্দেসলিগার খেলোয়াড় বিষয়শ্রেণী:হানোফার ৯৬-এর খেলোয়াড় বিষয়শ্রেণী:জাপানের অলিম্পিক ফুটবলার বিষয়শ্রেণী:২০১২ গ্রীষ্মকালীন অলিম্পিকের ফুটবলার বিষয়শ্রেণী:২০১৪ ফিফা বিশ্বকাপের খেলোয়াড় বিষয়শ্রেণী:জার্মানিতে প্রবাসী ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:২০১৮ ফিফা বিশ্বকাপের খেলোয়াড় বিষয়শ্রেণী:এশিয়ান গেমসে স্বর্ণপদক বিজয়ী জাপানি বিষয়শ্রেণী:ভিসেল কোবের খেলোয়াড় বিষয়শ্রেণী:সেরেসো ওসাকার খেলোয়াড় বিষয়শ্রেণী:২০১০ এশিয়ান গেমসের ফুটবলার বিষয়শ্রেণী:ফুটবলে এশিয়ান গেমস পদক বিজয়ী বিষয়শ্রেণী:২০১০ এশিয়ান গেমসের পদক বিজয়ী বিষয়শ্রেণী:পুরুষ ফুটবল মধ্যমাঠের খেলোয়াড়
কামান্না ২৭ শহীদের মাজার ঝিনাইদহ জেলার শৈলকূপা উপজেলার কামান্না গ্রামে অবস্থিত। এটি ১৯৭১ সালের মুক্তিযুদ্ধে শহীদ হওয়া ২৭ জন বীর মুক্তিযোদ্ধার স্মরণে নির্মিত হয়েছে।প্রতি বছর নভেম্বর মাসের ২৬ তারিখে স্থানীয়ভাবে "কামান্না দিবস" পালিত হয়।  ইতিহাস ১৯৭১ সালের ২৬ নভেম্বর ভোর রাতে ঝিনাইদহ জেলার শৈলকূপা উপজেলার কামান্না গ্রামে পাক হানাদার বাহিনীর নারকীয় হত্যাযজ্ঞে নিহত হন ২৭ জন বীর মুক্তিসেনা। আর আহত হন অর্ধশতাধিক গ্রামবাসী। চৌকস ও সাহসী ৪২ জন মুওিুযোদ্ধা প্রশিক্ষন শেষে ভারত থেকে কামান্নার মাধব চন্দ্রের বাড়িতে আশ্রয় নেন। মাগুরার শ্রীপুর, মাগুরা সদর ও শৈলকুপা উপজেলায় এঁদের বাড়ি। শৈলকুপার মালিথিয়া গ্রামের আলমগীর ও শ্রীপুরের আবুবকর ছিল এদের মধ্যে প্রধান। মুক্তিযোদ্ধাদের এ উপসিহতির সংবাদ সহানীয় রাজাকারদের তৎপরতায় দ্রুত চলে যায় ঝিনাইদহ ও মাগুরার আর্মি ক্যাম্পে। হানাদাররা ঝিনাইদহ ও মাগুরা থেকে ভারী অস্ত্র-শস্ত্রে সজ্জিত হয়ে রাতের অন্ধকারে পৌছে যায় মুক্তিযোদ্ধাদের অবস্থানের খুব কাছাকাছি। দুরে তাদের গাড়িগুলো রেখে পায়ে হেটে এগিয়ে এসে রাতের অন্ধকারে হঠাৎ করেই হানাদাররা মুক্তিসেনাদের আশ্রয়স্থল লক্ষ্য করে মর্টারের ভারী গোলা ছুড়তে থাকে। আকস্মিক এ আত্রুমণে পথক্লান্ত মুক্তিসেনারা হকচকিয়ে যায় সামলে নিয়ে শক্ত হাতে তুলে নেয় হাতিয়ার। প্রতিআত্রুমণ চালায়। কিন্তু আকস্মিক আত্রুমণে মুক্তিসেনারা তাদের সামনে বেশিক্ষণ টিকতে পারেনি। ঘরের মাঝে আটকা পড়ে যায় অনেকে। পাঁকসেনারা তাঁদেরকে গুলি ছুঁড়ে হত্যা করে। তারা গ্রামটিকেও তছনছ করে আগুন ধরিয়ে দেয় এবং ফণিভূষণ কুন্ডু ও রঙ্গবিবিকে গুলি করে হত্যা করে। তাদের এলোপাতাড়ি গুলিতে অনেক গ্রামবাসীও আহত হয়। হানাদাররা স্থান ত্যাগ করার পর পরই আশে পাশের গ্রাম থেকে হাজার হাজার লোক এসে জড়ো হয়। ঘরের মেঝে, উঠানে, বাড়ির আঙিনায় ছড়িয়ে ছিটিয়ে পড়েছিল মুক্তিসেনাদের ক্ষত বিক্ষত নিস্প্রাণ দেহ। রক্তে লাল হয়ে গিয়েছিল বাড়িটির সারা আঙিনা। সবগুলো লাশ জড়ো করা হয় এক জায়গায়। কামান্না হাই স্কুলের খেলার মাঠের উত্তর পাশে কুমার নদ ঘেঁষে ৬ জন করে দুটি ও ৫ জন করে তিনটি গণকবর দেওয়া হয়। এ ২৭ বীর শহীদের কবর ঘেঁষে নির্মিত হয়েছে একটি শহীদ মিনার, যার গায়ে লেখা রয়েছে ২৭ শহীদের নাম।  শহীদের তালিকা  মোমিন   কাদের   শহীদুল   ছলেমান   রাজ্জাক   ওয়াহেদ   রিয়াদ   আলমগীর   মতলেব   আলী হোসেন   শরীফুল   আলীমুজ্জামান   তাজুল   মনিরুজ্জামান   মমিন   রাজ্জাক   কওছার   ছলেমান   আজিজ   আবকর   সেলিম   হোসেন  রাশেদ   গোলজার   অধীর   গৌর  তথ্যসূত্র  বিষয়শ্রেণী:শৈলকুপা উপজেলা বিষয়শ্রেণী:ঝিনাইদহ জেলা বিষয়শ্রেণী:বাংলাদেশের ইতিহাস বিষয়শ্রেণী:বাংলাদেশের কবরস্থান
রিস লুক নেলসন (; জন্ম: ১০ ডিসেম্বর ১৯৯৯; রিস নেলসন নামে সুপরিচিত) হলেন একজন ইংরেজ পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব আর্সেনালের হয়ে আক্রমণভাগের খেলোয়াড় হিসেবে খেলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় অথবা আক্রমণাত্মক মধ্যমাঠের খেলোয়াড় হিসেবে খেলেন।  ২০১৪ সালে, নেলসন ইংল্যান্ড অনূর্ধ্ব-১৬ দলের হয়ে ইংল্যান্ডের বয়সভিত্তিক পর্যায়ে অভিষেক করেছিলেন।  প্রারম্ভিক জীবন রিস লুক নেলসন ১৯৯৯ সালের ১০ই ডিসেম্বর তারিখে ইংল্যান্ডের লন্ডনে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল নেলসন ইংল্যান্ড অনূর্ধ্ব-১৫, ইংল্যান্ড অনূর্ধ্ব-১৬, ইংল্যান্ড অনূর্ধ্ব-১৭, ইংল্যান্ড অনূর্ধ্ব-১৮, ইংল্যান্ড অনূর্ধ্ব-১৯, ইংল্যান্ড অনূর্ধ্ব-২০ এবং ইংল্যান্ড অনূর্ধ্ব-২১ দলের হয়ে খেলার মাধ্যমে ইংল্যান্ডের প্রতিনিধিত্ব করেছেন। ২০১৪ সালে তিনি ইংল্যান্ড অনূর্ধ্ব-১৬ দলের হয়ে আন্তর্জাতিক পর্যায়ে অভিষেক করেছেন। ইংল্যান্ডের বয়সভিত্তিক দলের হয়ে তিনি প্রায় ৭ বছরে ৩৯ ম্যাচে অংশগ্রহণ করে ১৬টি গোল করেছেন।  তথ্যসূত্র  বহিঃসংযোগ                 বিষয়শ্রেণী:১৯৯৯-এ জন্ম বিষয়শ্রেণী:জীবিত ব্যক্তি বিষয়শ্রেণী:ইংরেজ পুরুষ ফুটবলার বিষয়শ্রেণী:ফুটবল ফরোয়ার্ড বিষয়শ্রেণী:আর্সেনাল ফুটবল ক্লাবের খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:ইংল্যান্ডের আন্তর্জাতিক যুব ফুটবলার বিষয়শ্রেণী:টিএসজি ১৮৯৯ হফেনহাইমের খেলোয়াড় বিষয়শ্রেণী:ফেইয়ানর্টের খেলোয়াড় বিষয়শ্রেণী:বুন্দেসলিগার খেলোয়াড় বিষয়শ্রেণী:ইংল্যান্ডের অনূর্ধ্ব-২১ আন্তর্জাতিক ফুটবলার বিষয়শ্রেণী:জিম্বাবুয়ীয় বংশোদ্ভূত ইংরেজ ব্যক্তি বিষয়শ্রেণী:জার্মানিতে প্রবাসী ফুটবলার বিষয়শ্রেণী:নেদারল্যান্ডসে প্রবাসী ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:এরেডিভিজির খেলোয়াড় বিষয়শ্রেণী:কৃষ্ণাঙ্গ ব্রিটিশ ক্রীড়াবিদ বিষয়শ্রেণী:কৃষ্ণাঙ্গ ইংরেজ ক্রীড়াবিদ বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:ফুলহ্যাম ফুটবল ক্লাবের খেলোয়াড় বিষয়শ্রেণী:২১শ শতাব্দীর ইংরেজ পুরুষ ক্রীড়াবিদ বিষয়শ্রেণী:ইংরেজ প্রবাসী পুরুষ ফুটবলার
ফারিদা খানুম পাকিস্তানের পাঞ্জাব প্রদেশের একজন শাস্ত্রীয় সঙ্গীতশিল্পী।  ২০০৭ সালে দ্য টাইমস অব ইন্ডিয়ার পক্ষ থেকে ওনাকে মালিকা-এ-গজল উপাধিতে ভূষিত করা হয়। , Retrieved 15 March 2016  প্রথম জীবন ফারিদা খানুম ১৯২৯ সালে কলকাতায় জন্মগ্রহণ করেন। ওঁরা পাঁচ ভাইবোন। দুই বোন ও তিন ভাই। প্রখ্যাত গায়িকা মুখতার বেগম ওঁর দিদি। ১৯৪৭ সালে, শিল্পীর যখন ১৮ বছর বয়স, তখন তাঁর পুরো পরিবার অমৃতসর থেকে পাকিস্তানের লাহোর চলে যান।   পাতিয়ালা ঘরানার ওস্তাদ আশিক আলি খানের কাছে উনি খেয়াল, ঠুমরি এবং দাদরা শিখতে শুরু করেন।  তাঁর দিদি মুখতার বেগম প্রাত্যহিক রেয়াজের জন্য বোনকে ওস্তাদের কাছে নিয়ে যেতেন।   পুরস্কার ১৯৭০ সালে পাকিস্তান সরকার কর্তৃক প্রাইড অফ পারফরম্যান্স পুরস্কার প্রদান করেন সংঙ্গীতে উলেখ্যযোগ্য অবদান এর জন্য।   তথ্যসূত্র   বিষয়শ্রেণী:প্রাইড অব পারফরম্যান্স প্রাপক বিষয়শ্রেণী:পাঞ্জাবি ব্যক্তি বিষয়শ্রেণী:লাক্স স্টাইল পুরস্কার বিজয়ী বিষয়শ্রেণী:১৯২৯-এ জন্ম বিষয়শ্রেণী:জীবিত ব্যক্তি বিষয়শ্রেণী:হিলাল-ই-ইমতিয়াজ প্রাপক বিষয়শ্রেণী:পাকিস্তানি গজল শিল্পী বিষয়শ্রেণী:কলকাতার সঙ্গীতশিল্পী বিষয়শ্রেণী:লাহোরের সঙ্গীতশিল্পী বিষয়শ্রেণী:পাকিস্তানি চলচ্চিত্রের সঙ্গীতশিল্পী বিষয়শ্রেণী:উর্দু ভাষার সঙ্গীতশিল্পী বিষয়শ্রেণী:পাতিয়ালা ঘরানা বিষয়শ্রেণী:মুহাজির ব্যক্তি বিষয়শ্রেণী:২০শ শতাব্দীর পাকিস্তানি গায়িকা বিষয়শ্রেণী:২০শ শতাব্দীর পাকিস্তানি অভিনেত্রী বিষয়শ্রেণী:ব্রিটিশ ভারতীয় ব্যক্তি বিষয়শ্রেণী:২১শ শতাব্দীর পাকিস্তানি গায়িকা বিষয়শ্রেণী:পাঞ্জাবি ভাষার সঙ্গীতশিল্পী বিষয়শ্রেণী:২১শ শতাব্দীর পাকিস্তানি অভিনেত্রী বিষয়শ্রেণী:পাকিস্তানি চলচ্চিত্র অভিনেত্রী বিষয়শ্রেণী:পাঞ্জাবি চলচ্চিত্র অভিনেত্রী বিষয়শ্রেণী:উর্দু চলচ্চিত্র অভিনেত্রী
থাম্ব|ইসমাইল ইয়াকবস ইসমাইল ইয়াকবস (, ; জন্ম: ১৭ আগস্ট ১৯৯৯) হলেন একজন জার্মান পেশাদার ফুটবল খেলোয়াড়। তিনি বর্তমানে ফ্রান্সের পেশাদার ফুটবল লিগের শীর্ষ স্তর লিগ ১-এর ক্লাব মোনাকো এবং জার্মানি অনূর্ধ্ব-২১ দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন বাম পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় মধ্যমাঠের খেলোয়াড় এবং বাম পার্শ্বীয় আক্রমণভাগের খেলোয়াড় হিসেবে খেলে থাকেন।  ২০০৩–০৪ মৌসুমে, জার্মান ফুটবল ক্লাব ব্লিসহাইমের যুব পর্যায়ের হয়ে খেলার মাধ্যমে ইয়াকবস ফুটবল জগতে প্রবেশ করেছেন এবং পরবর্তীকালে কলনের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৭–১৮ মৌসুমে, জার্মান ক্লাব কলন ২-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ৩ মৌসুম অতিবাহিত করেছেন; কলন ২-এর হয়ে তিনি ২৮ ম্যাচে ৩টি গোল করেছেন। অতঃপর ২০১৯–২০ মৌসুমে তিনি কলনের মূল দলে যোগদান করেছেন। ২০২১–২২ মৌসুমে, তিনি প্রায় ৬.৫ মিলিয়ন ইউরোর বিনিময়ে কলন হতে ফরাসি ক্লাব মোনাকোয় যোগদান করেছেন।  ২০২০ সালে, ইয়াকবস জার্মানি অনূর্ধ্ব-২১ দলের হয়ে জার্মানির বয়সভিত্তিক পর্যায়ে অভিষেক করেছিলেন। দলগতভাবে, ইয়াকবস এপর্যন্ত ২টি শিরোপা জয়লাভ করেছেন, যার মধ্যে ১টি কলন ২-এর হয়ে এবং ১টি জার্মানির বয়সভিত্তিক দলের হয়ে জয়লাভ করেছেন।   প্রারম্ভিক জীবন  ইসমাইল ইয়াকবস ১৯৯৯ সালের ১৭ই আগস্ট তারিখে জার্মানির কোলনে জন্মগ্রহণ করেছেন এবং সেখানেই তার শৈশব অতিবাহিত করেছেন। তার বাবা হলেন সেনেগালীয় বংশোদ্ভূত।   আন্তর্জাতিক ফুটবল  ইয়াকবস জার্মানি অনূর্ধ্ব-২১ দলের হয়ে খেলার মাধ্যমে জার্মানির প্রতিনিধিত্ব করেছেন। ২০২০ সালের ৩রা সেপ্টেম্বর তারিখে তিনি মলদোভা অনূর্ধ্ব-২১ দলের বিরুদ্ধে ম্যাচে জার্মানি অনূর্ধ্ব-২১ দলের হয়ে আন্তর্জাতিক পর্যায়ে অভিষেক করেছেন। ২০২১ সালে জার্মানি অনূর্ধ্ব-২১ দলের হয়ে তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের শিরোপা জয়লাভ করেছেন, যেখানে তিনি ৫টি ম্যাচে অংশগ্রহণ করেছেন। ইয়াকবস জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত জার্মানি অনূর্ধ্ব-২৩ দলে স্থান পেয়েছেন।   তথ্যসূত্র    বহিঃসংযোগ                 বিষয়শ্রেণী:১৯৯৯-এ জন্ম বিষয়শ্রেণী:জীবিত ব্যক্তি বিষয়শ্রেণী:জার্মান পুরুষ ফুটবলার বিষয়শ্রেণী:ফুটবল ফুলব্যাক বিষয়শ্রেণী:বুন্দেসলিগার খেলোয়াড় বিষয়শ্রেণী:১. ফুটবল ক্লাব কলন ২-এর খেলোয়াড় বিষয়শ্রেণী:১. ফুটবল ক্লাব কলনের খেলোয়াড় বিষয়শ্রেণী:জার্মানির আন্তর্জাতিক যুব ফুটবলার বিষয়শ্রেণী:জার্মানির অনূর্ধ্ব-২১ আন্তর্জাতিক ফুটবলার বিষয়শ্রেণী:মোনাকো ফুটবল ক্লাবের খেলোয়াড় বিষয়শ্রেণী:রেগিওনাললিগার খেলোয়াড় বিষয়শ্রেণী:লিগ ১-এর খেলোয়াড় বিষয়শ্রেণী:২০২০ গ্রীষ্মকালীন অলিম্পিকের ফুটবলার বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:সেনেগালের আন্তর্জাতিক ফুটবলার বিষয়শ্রেণী:২০২৩ আফ্রিকা কাপ অব নেশন্সের খেলোয়াড় বিষয়শ্রেণী:ফুটবল উইঙ্গার বিষয়শ্রেণী:গালাতাসারায় ফুটবল ক্লাবের খেলোয়াড় বিষয়শ্রেণী:সুপার লিগের খেলোয়াড় বিষয়শ্রেণী:তুরস্কে জার্মান প্রবাসী ক্রীড়াবিদ বিষয়শ্রেণী:জার্মান প্রবাসী ফুটবলার বিষয়শ্রেণী:জার্মান প্রবাসী পুরুষ ফুটবলার
থাম্ব|কাশ্মিরের মানচিত্র২০১৯ সালে ভারত ও পাকিস্তানের মধ্যে সরাসরি কোনো পূর্ণাঙ্গ যুদ্ধ হয়নি, তবে উত্তেজনাপূর্ণ একটি সংঘর্ষ হয়েছিল, যা পুলওয়ামা হামলা ও বালাকোট এয়ার স্ট্রাইক কেন্দ্র করে ঘটেছিল। নিচে এর সংক্ষিপ্ত বিবরণ:   ১. পুলওয়ামা হামলা (১৪ ফেব্রুয়ারি ২০১৯)    জম্মু ও কাশ্মীরের পুলওয়ামা জেলায় এক আত্মঘাতী জঙ্গি হামলায় ভারতের ৪০ জন সিআরপিএফ (CRPF) জওয়ান নিহত হন।  এই হামলার দায় স্বীকার করে পাকিস্তানভিত্তিক জঙ্গি সংগঠন জইশ-ই-মোহাম্মদ (Jaish-e-Mohammed)।   ২. বালাকোট এয়ার স্ট্রাইক (২৬ ফেব্রুয়ারি ২০১৯)    ভারতের বিমান বাহিনী পাকিস্তানের বালাকোট অঞ্চলে জইশ-ই-মোহাম্মদের প্রশিক্ষণ শিবিরে বিমান হামলা চালায়।  এটি ভারতের পক্ষ থেকে একটি প্রতিরোধমূলক (preemptive) স্ট্রাইক ছিল।   ৩. পাকিস্তানের পাল্টা প্রতিক্রিয়া (২৭ ফেব্রুয়ারি ২০১৯)    পাকিস্তানও পরদিন ভারতীয় কাশ্মীরে বিমান হামলার চেষ্টা করে।  এক সংঘর্ষে ভারতের একটি MiG-21 যুদ্ধবিমান ভূপাতিত হয় এবং পাইলট অভিনন্দন বর্তমান ধরা পড়েন।  পরে পাকিস্তান তাকে শান্তির বার্তা হিসেবে মুক্তি দেয়।  তথ্যসূত্র  বহিঃসংযোগ  বিষয়শ্রেণী:২০১৯-এ পাকিস্তান বিষয়শ্রেণী:কাশ্মীর দ্বন্দ্ব বিষয়শ্রেণী:পাকিস্তান–ভারত সীমান্ত বিষয়শ্রেণী:২০১০-এর দশকে জম্মু ও কাশ্মীর বিষয়শ্রেণী:সন্ত্রাসবাদ দমন বিষয়শ্রেণী:ভারত–পাকিস্তান যুদ্ধ বিষয়শ্রেণী:কাশ্মীর সমস্যা বিষয়শ্রেণী:মনসেহরা জেলা
এই টেমপ্লেটটি   এবং  টেমপ্লেট  দুটিকে একত্রীকরণ করে একটিতে পরিনত করে ।    The template names  and  are synonymous and can be used interchangeably: {{underoverset}} redirects to {{overunderset}}.  Syntax The code is:  {{underoverset|a|b|c}} or {{overunderset|a|b|c}}  where:  the first parameter is the main symbol, the second parameter is the symbol above the main symbol, the third parameter is the symbol underneath the main symbol.   ব্যবহার   Combined overset and underset The effect of an can be achieved by combining underset followed by overset:  1234567890 +  + 1234567890 +  + 1234567890  but sometimes one combination will not work, particularly when there is only one combined application of templates on a line:  1234567890 + ,  1234567890 +  + 1234567890  1234567890 + ,  1234567890 + .  Reduction to overset With the third parameter empty:  1234567890 +  + 1234567890 +  + 1234567890  1234567890 + ,  1234567890 + .  Reduction to underset With the second parameter empty:  1234567890 +  + 1234567890 +  + 1234567890  1234567890 + ,  1234567890 + .   আরও দেখুন  Wikipedia:«math»
লোকতাক পুঁইয়া (বৈজ্ঞানিক নাম: Lepidocephalichthys irrorata) (ইংরেজি: loktak loach) হচ্ছে Cobitidae পরিবারের Lepidocephalichthys গণের একটি স্বাদুপানির মাছ।  বর্ণনা  বিস্তৃতি এই প্রজাতির মাছ বাংলাদেশ এবং ভারতে পাওয়া যায়।  বাংলাদেশে বর্তমান অবস্থা এবং সংরক্ষণ আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি সম্পর্কে বাংলাদেশে উপাত্তের অভাবের কথা উল্লেখ করা হয়ে থাকে।   আরও দেখুন   বাংলাদেশের মাছের তালিকা  বাংলাদেশের সংরক্ষিত মাছের তালিকা  বাংলাদেশের স্বাদুপানির মাছের তালিকা  তথ্যসূত্র Arunkumar, L. (2000) Loaches of the genus Lepidocephalichthys from Manipur, with description of a new species., J. Fish Biol. 57:1093-1104.  বিষয়শ্রেণী:স্বাদু পানির মাছ বিষয়শ্রেণী:বাংলাদেশের মাছ বিষয়শ্রেণী:ভারতের মাছ